निर्माण मजदूर वीरवार को तहसील में जमा करवा सकेंगे अर्जियां
होशियारपुर | निर्माणमजदूरों की समस्याओं संबंधी एक डेपुटेशन कामरेड गंगा प्रसाद प्रधान निर्माण मजदूर यूनियन पंजाब और कामरेड महिंदर सिंह प्रधान देहाती मजदूर सभा की अगुवाई में सहायक लेबर कमिश्नर होशियारपुर से मिला। गंगा प्रसाद ने बताया कि मीटिंग में विभिन्न मांगों पर विचार करने के बाद फैसला हुआ कि तहसील होशियारपुर के निर्माण मजदूर हर वीरवार को अपने बनते लाभों संबंधी अर्जियां दफ्तर में जमा करवाएंगे। नए लाभपात्री कार्ड बनाने के लिए भी अर्जियां इसी अनुसार जमा करवाएंगे। हर लाभपात्री की अर्जी दफ्तर में डायरी होने के बाद संबंधित डायरी नंबर दिया जाएगा। प्राप्त अर्जियों का चुनाव नतीजों के तुरंत बाद संबंधित एसडीएम द्वारा मीटिंग तय करवाकर निपटारा किया जाएगा और निर्माण मजदूरों की नई लाभपात्री कापियां मार्च महीने में जत्थेबंदी से विचार करने के बाद कैंप लगा कर बनाई जाएंगी, ताकि सरकार की स्कीमों का लाभ निर्माण मजदूर को मिल सके। इस मौके हरकंवल सिंह, प्रि. प्यारा सिंह, सतपाल लठ्ठ, बलराज सिंह मौजूद थे।
मजदूर यूनियन के नेता सहायक लेबर कमिश्नर होशियारपुर से मीटिंग करते हुए।
hin_Deva hin_Deva bho_Deva